cyanic-selkie/wikianc huggingface dataset:
ड्रागन बल जेड
ड्रागन बल जेड जापानी कार्टून हो| यो कार्टून धेर्रै चर्चित भएको थियो|यो कार्टून १९८९ मा प्रसारण भएको हो| यो कार्टून बच्चाहरु लाई आत्यंत मन पर छन्| यस कार्टून को निर्देशक जापानी ले बनको हो| यो कार्टून देसै भरि चर्चित छन्|द्रगों बल्ल ज ले पचा वर्षा मा गुन्डा लाई मरेको थियो| द्रगों बल्ल ज को ३२५ वटा पाठ छन्|द्रगों बल्ल को कहानी धेर्रै लामो छन्|उनको कार्टून १९९६ मा एन्ग्लिश मा लेखि एको थियो| उनको कार्टून धेर्री मायालु छन्|२००४ मा उनको कार्टून को ५४ भाग प्रसारण घरिएको थियो|उनको गीत नाथन न द्वरा चोम्पोसेद भएको हो| द्रगों बल्ल को पाठ ३५ मिनेट को छन्| उनको अन्निवेर्स्य २००९ मा मनाएको थियो|द्रगों बल्ल ज को द्रोस्रो नाम पनि रहे को छ|यो कार्टून पहिलो पटक फिजी मा चलाएको थियो|
खुसी (पुस्तक)
खुसी वि.सं. २०७१ मा विजय कुमार पाण्डेद्वारा लेखिएको कथा, संस्मरण र निबन्ध समेटिएको नेपाली भाषाको पुस्तक हो। लेखकले यो पुस्तकमा आफ्नो जीवनको भोगाइलाई २९ वटा शीर्ष अध्यायमार्फत पुस्तकमा उतारेका छन्। पुस्तकको प्रारम्भ ‘प्रसव वेदना’ नामक शीर्षकबाट हुन्छ भने अन्त्य ‘जाँदाजाँदै’ नामक शीर्षकबाट भएको छ। यस वाहेक पुस्तकमा 'ह्यातको पार्किङ लट', 'पहिलो पेग', 'एम्बिसन', 'प्रतिभा', 'अञ्जली' र 'सम्पादकलाई गोली' लगायतका शीर्षकहरू रहेका छन्। यो पुस्तकले वि.सं. २०७२ को मदन पुरस्कार प्राप्त गरेको थियो।
सिस्वानी
सिस्वानी नेपालको पूर्वाञ्चल विकाश क्षेत्र, सगरमाथा अञ्चलको सिराहा जिल्लामा अवस्थित गाँउ विकास समिति हो।
जनसङ्ख्या
नेपालको सन् २०११ को जनगणना अनुसार सिस्वानीको ९९३ घर धुरीमा कुल जनसङ्ख्या ५,६७३ रहेको छ।
एसियाली हात्ती
एसियाली हात्ती नेपाल, भारत लगायत एसियाको दक्षिण-पूर्वी क्षेत्रमा मात्र पाइने हात्तीको लोपोन्मुख प्रजाति हो । हात्तिको यो प्रजाति एक समयमा अफ्रिकाबाट एसिया तिर सरेको मानिन्छ ।
एकसिङ्गे गैँडा
एकसिङ्गे गैँडा (वैज्ञानिक नाम: Rhinoceros unicornis)   नेपाल र  भारतमा मात्र पाइने गैँडाको असुरक्षित प्रजाति हो। यसको २० देखि १०० सेन्टिमिटर लामो एउटा सिङ हुन्छ। यसको आकार अफ्रिका महादेशमा पाइने सेतो गैँडाको जत्रो हुन्छ। यसको शरीरको सबै भागमा मोटो र हल्का चाँदी रङको छालाले ढाकेको हुन्छ। प्राचीन समयमा एकसिङ्गे गैँडा पाकिस्तान, चीन, नेपाल र भारत लगायत म्यानमारको केही भूभागमा समेत पाइने गर्थ्यो। हाल यो नेपाल र भारतका केही भागमा मात्र पाउने गर्दछ। यो विश्वको चौथौ सबैभन्दा ठुलो जलीय जीव हो। वर्तमान समयमा यो जीव आफ्नो आवासीय क्षेत्र फडानी, चोरी सिकारीको कारण सङ्कटग्रस्त स्थितिमा रहेको छ। नेपालको भित्री मधेश भनेर चिनिने चितवन जिल्लामा रहेको चितवन राष्ट्रिय निकुञ्ज एकसिङ्गे गैँडाको लागि प्रसिद्ध छ। चितवन लगायत यो जीव भारतको पूर्वी राज्य असम र नेपालको तराईका केही संरक्षित क्षेत्रहरूमा पाइन्छ। यस जीवको सङ्ख्या हिमालयको तल्लो क्षेत्रदेखि नदी भएको वन्यक्षेत्रहरूसम्म सीमित रहेको छ।
विकास क्रम
प्राचीन समयमा एकसिङ्गे गैँडा भारतीय उपमहाद्वीपको सम्पूर्ण उत्तरी क्षेत्रमा पाइने गरिन्थ्यो जसलाई त्यससमयमा सिन्धु-गङ्गा-ब्रह्मपुत्रको मैदान भन्ने गरिएको थियो। यो जीव सिन्धु, गङ्गा तथा ब्रह्मपुत्र नदी बग्ने मैदानी क्षेत्रहरू, पाकिस्तान, भारत, नेपाल, बङ्गलादेश, भुटान लगायत म्यानमारको सीमा क्षेत्रसम्म पाइने गरिन्थ्यो। यो प्रजाति दक्षिणी चीन तथा भारतीय चीन सीमासँग जोडिएको केही क्षेत्रमा समेत हुनसक्ने अनुमान गरिएको छ जुन हालसम्म प्रमाणित हुन सकेको छैन। एकसिङ्गे गैँडालाई सन् १६०० ताका उत्तर-पश्चिमी भारत र पाकिस्तानमा सजिलै हेर्न सकिन्थ्यो तर सन् १६०० देखि सन् १९०० सम्म यसको वासस्थान दायरालाई मासिने क्रम द्रुत गतिले बढेको कारण यसको सङ्ख्या असमान रूपले घटेको थियो। वर्तमान समयमा आइयुसिएनको रातो सूचीमा यो प्रजातिलाई असुरक्षित श्रेणीमा राखिएको छ।
एउटा विश्वव्यापी सर्वेक्षणको अनुमान अनुसार आज जङ्गली अवस्थामा मात्रै ३००० भन्दा केही बढी सङ्ख्यामा एकसिङ्गे गैँडा रहेको छ। भारतको असममा रहेको काजिरङ्गा राष्ट्रिय निकुञ्जमा १,८५५ र नेपालको चितवन राष्ट्रिय निकुञ्जमा ६०५ वटा एकसिङ्गे गैँडा रहेको तथ्यांङ्क छ।
मूलभूत कण
भौतिकीमा मूलभूत कण ती कण हुन्, जसको कुनै उपसंरचना ज्ञात छैन। यो कुन कणहरूदेखि मिलेर बनेको हो, अज्ञात छ। मूलभूत कण ब्रह्माण्डको आधारभूत संरचना हो, समस्त ब्रह्माण्ड यिनै मूलभूत कणहरू देखि मिलेर बनाएको छ। कण भौतिकीका मानक मडल (standard model )का अनुसार क्वार्क, लेप्टोन र गेज बोसन मूलभूत कण हुन्।
पदार्थ कण र ऊर्जा कण
साधारणतया ब्रह्माण्डमा दुई प्रकारका कणोको कल्पना गरिएको हो, एक "पदार्थ कण" (matter particle) र अर्को "ऊर्जा कण" (energy particle)। पदार्थ कण ती कण हो, जसको द्रव्यमान हुन्छ, जो ठाउँ ओगट्छ, जो पोली एक्सक्ल्युसन सिध्दाँतको  पालन गर्दछन् र यो फर्मिअन कहलाउँछन्। यसका विपरीत, ऊर्जा कणको  द्रव्यमान छैन हुन्छ, स्वाभाविक रूपले यो जग्गा पनि होइन घेर्दछ, ना नैं यो पोली एक्सक्ल्युसन सिध्दाँतको  पालन गर्न बाध्य हो, यो बोसान कहलाउँछन्।
अन्य भाषाओँमा
मूलभूत कणलाई अङ्ग्रेजीमा "एलिमेन्टरी पार्टिकल" (elementary particle) र उर्दू-फारसीमा  "बुनियादी जर्रा"  भन्दछन्।
चन्द
चन्द नेपालको सुदूर पश्चिम, मध्य पश्चिम हुँदै नेपाल भरी बसोवास भएका चन्द्र वंशी क्षेत्रीय ठकुरी मध्यको एक थर हो । खासगरी सुदूर पश्चिमको बैतडीदेखी मध्य पश्चिमको प्युठान हुँदै म्याग्दी, पोखरा हुँदै काठमाडौंसम्म चन्द ठकुरीको बसोवास रहेको देखिन्छ । भारतका विभिन्न भु-भागहरू मध्य खासगरी उत्तराखंड राज्यको काँगडा, गढवाल, कुमाउँ, पिथौरागढ हुँदै नेपालको बैतडी तथा सम्पूर्ण नेपालभर फैलिएको यस थरको नेपालमा ऐतिहासिक तथा सामाजिक पहिचान अत्यन्त सवल रहेको देखिन्छ । कालिकुमाउँ, चम्पावत, सिंजावलीगढी हुँदै, काँगडा क्षेत्रमा फैलिएको प्राचिन कत्युर राज्यमा आफ्नो आधिपत्य जमाइ राजकाज सुरु गरेका सोमचन्द्र र उनका वंशहरू अहिले भारतका विभिन्न राज्यहरू तथा नेपालको काठमाडौंसम्म फैलिएर बसोवास गरिरहेका छन् । नेपालमा चन्द ठकुरीहरूको अत्यन्त सबल सामाजिक अस्तित्व रहेको छ । नेपाली समाजमा राजनिती, व्यपार, सरकारी सेवा आदिमा चन्द ठकुरीहरूको अत्यन्त राम्रो उपस्थिति र इतिहास रहेको छ । यसको प्रारम्भिक श्रेय भारतबाट बैतडी आइ राजकाज थालेका चन्दहरूका पुर्खा रानादेउ, भानादेउ, उदयदेउ र जसुदेउलाई जान्छ । तर, आधुनिक समयमा नेपाली समाजमा चन्दवंशको पहिचान बनाउन आधुनिक नेपाली राजनीतिक इतिहासका महान् शहिद दशरथ चन्दको योगदान सबै भन्दा माथी र अमुल्य रहेको देखिन्छ । त्यसपछि चन्द वंशलाई आजको अवस्थासम्म ल्याइ पुर्याउनमा चार पटकसम्म नेपालको प्रधान मन्त्री बनेका लोकेन्द्रबहादुर चन्दलाई जान्छ । नेपाली साशन व्यवस्थाको बागडोर चार पटकसम्म सम्हाल्ने व्याक्ति लोकेन्द्रबहादुर चन्दको कारणले नेपालका चन्द ठकुरीहरूको सामाजिक अस्तित्व अत्यन्त मजबुत बनेको देखिन्छ । उनीपछि विभिन्न चन्दहरू नेपाली सेना, नेपाल प्रहरी, निजामती सेवा, नेपाली राजनिती, व्यापार व्यवसाय आदिमा उच्च पदस्थ भइ कार्य गरिरहेकाले पनि नेपाली समाजमा चन्द ठकुरीको पहिचान र स्थान अत्यन्त सबल देखिन्छ । यसैगरी भारतको उत्तराखंड राज्यमा ११ औँ शताब्दीदेखि चन्दवंशले १९ औँ शताब्दीसम्म शासन गरेकाले त्यस क्षेत्रमा (कुमाउँ, गढवाल, काँगडा, पिथौरागढ, सिंजावलीगढ, चम्पावत आदी) पनि चन्दवंशको सामाजिक स्थान र पहिचान अत्यन्त सबल रहेको देखिन्छ ।
भिंड
भिंड भारतका सहरहरू मध्येको एउटा सहर हो।
भारतमा साक्षरता
भारतमा साक्षरता सामाजिक-आर्थिक विकासको पुर्बधार हो, र २०११ मा भारतको साक्षरता १२%बाट बढेर ७४.०४% पुग्यो।
सखरखण्ड
सखरखण्ड एक प्रकारको कन्दमूल अथवा तरुल हो । यसलाई नेपालको पूर्वी तराई भेगमा सुठुनी पनि भन्ने गरिन्छ । सख्खरखण्ड खाँदा जति गुलियोे हुन्छ यो त्यतिनै स्वस्थकर पनि छ । यो प्राक्रितिक रूपले गुलियो हुनुका साथै यसमा अध्यधिक चिनीको मात्रा पनि हुँदैन । यसमा क्यालोरी समेत लुकेको हुन्छ । सख्खरखण्ड स्वस्थकर, सस्तो, अनि अन्धो हुनबाट जोगाउने तथा शरीरको तौल घटाउन अति सहयोगी साबित हुन्छ । सख्खरखण्ड खानाले अन्धोपनाबाट बच्नुका साथै शरीरको तौल समेत नियन्त्रण हुन्छ ।
१. सुठुनी
३. गन्जी
तिरुनावेली
तिरुनावेली भारतका सहरहरू मध्येको एउटा सहर हो।
खलंगामा हमला
यो एक मदन पुरस्कार प्राप्त गर्न सफल र ज्यादै लोकप्रिय कृति हो।
स्रोत
श्रेणी :मदन पुरस्कार प्राप्त कृतिहरू
पचाल झरना
झरनाको लम्बाई
कालीकोट जिल्लाकोे पूर्वी क्षेत्रमा पर्ने पचालझरना गाउपालिका वडा नं. ३ स्थित खाद्रु गाँउमा पर्ने ऐतिहासिक पर्यटकिय स्थल पचाल झर्ना ४ सय १५ मिटर रहेको प्रमाणीत भएको छ । जिल्लाकै ऐतिहासीक रमणिय पर्यटकिय स्थल भएपनि गुमनामा रहेको पचाल झर्ना पर्यटन बोर्डको सहयोग, जिल्ला समन्वय समिति कालिकोटको समन्वय तथा जिल्लाको रास्कोट नगरपालिका निवासी युवा बिद्यार्थी यसोधा बराल र जिल्ला विकास समितिको प्राबिधि टोलीले पचालझरनाको नापनक्सा गरी ४ सय १५ मिटर रहेको प्रमाणीत गरेको हो । पचाल झरना नेपालकै सबैभन्दा अग्लो झरना भएको पुष्टी भएको छ । नेपालको मात्र नभएर यो झरना एसिया कै सबैभन्दा अग्लो भएको दाबी समेत गरिएको छ । पचाल झरनाको अहिलेसम्म औपचारिक नाप लिइएको थिएन । तर, स्थानीय तह बनेसँगै पचालझरना गाउँपालिकाको पहलमा नाप लिइएको हो । त्यसक्रममा पचाल झरना नेपाल कै सबैभन्दा अग्लो भएको पाइएको हो । पचालझरनाको वास्तबिक उचाई ३८१ मिटर रहेको पाइएको गाउँपालिकाका अध्यक्ष खड्गबहादुर सेजुवालले बताए । जिल्ला प्राविधिक कार्यालय कालिकोटका प्राविधिक कुलप्रसाद न्यौपाने, र्‍याप थ्री संस्थाका प्राविधिक विश्वास मण्डल र पचालझरना गाउँपालिकाका प्राविधिक टेकबहादुर शाहीको टिमले झरनाको उचाईको नाप लिएको हो । २ वटा जिपिएसको सहायताबाट २०७४ साउन ५ र ६ गते दुई दिन लगाएर नाप लिइएको थियो । ‘हामीले दुई दिन लगाएर यसको नाप लिएका हौं’ अध्यक्ष सेजुवालले भने, ‘२ वटा जिपिएसको सहयोगले तीन जना प्राविधिकले २ दिनमा यसको नाम लिँदा ३८१ मिटर पाइयो ।’ यस अघि नेपालको सबैभन्दा अग्लो मानिएको तेह्रथुमको हृयातुङ झरनाको उचाई ३६५ मिटर मात्र छ । तर, हृयातुङ भन्दा पचाल झरनाको उचाई १६ मिटर बढी अग्लो पाइएको हो । वास्तबिक उचाई पत्ता लागेसँगै यो झरना विश्वकै ३० अग्ला झरनाहरूमा परेको छ । स्थानीय तहको चुनाव अघिका प्रतिबद्धता अनुसार यहाँका जनप्रतिनिधिहरूले पचालझरनाको विकासको लागि कार्यक्रम बनाएर बजेट विनियोजन गरेका छन् । झरनाको प्रचारका लागि आयोजना गरिएको पदयात्रासहित कार्यक्रममा नाप लिइएको अध्यक्ष सेजुवालले जानकारी दिए । गाउँपालिकाको नाम सोही झरनाबाट राखिएकाले पनि झरनाको बारेमा सत्यतथ्य प्राप्तिका लागि २०७४  साउन ५ गतेदेखि ८ गतेसम्म पदयात्रा कार्यक्रमसहित नाप लिइएको उनको भनाइ छ ।
यो झना अहिलेसम्म नेपाल पर्यटन बोर्डमा समेत सूचिकृत भएको छैन । अब झरनाको वास्तविक उचाई समेत पत्ता लागेकाले यसलाई नेपाल पर्यटन बोर्डमा सूचिकृत गराउनका लागि प्रकृया सुरु गर्ने गाउँपालिका अध्यक्ष सेजुवालले बताए । यसअघि स्थानीयले समिति बनाएर संरक्षणको काम गरेपनि औपचारिक रूपमा सूचिकृत गराउन कुनै पहल नभएको भन्दै उनले अब प्रकृया सुरु गर्ने बताए । अध्यक्ष सेजुवालले भने,’अब हामीले नाप लिइसकेका छौं, प्रकृया पुर्‍याएर सूचिकृत गरी यसको विकासमा लाग्छौं । त्यसका लागि कार्यक्रम र बजेट समेत विनियोजन गरिएको छ ।’ गाउँपालिकाले झरनासम्म पुग्नका लागि बाटो, बसोबासको व्यवस्था मिलाएर पर्यटकीय क्षेत्रका रूपमा विकास गर्ने लक्षका साथ योजना तथा कार्यक्रम बनाएको छ ।
महत्त्व
आन्तरिक तथा बाह्य पर्यटकलाई लोभ्याउने अनगिन्ति प्राकृतिक सौँदर्यताले भरिपुर्ण पचाल झर्ना हालसम्म जिल्लाको पर्यटकीय गन्तव्यको रूपमा विकास हुन नसक्दा गुमनाम छ । अग्ला अग्ला पहाडी हिम श्रृङखलाहरूको फेदमा कर्णाली नदीको दक्षिणतर्फ साविकका बदालकोट गाविस र राम्नाकोट गाविसको बीचमा पर्ने ऐतिहासीक पचाल झर्नाको उचित विकासका साथै राष्ट्रिय स्तरमा प्रचार प्रसार तता यसको उचाई प्रमाणीकरण हुन नसक्नुलाई विडम्बनानै मान्नु पर्दछ । प्राबिधिक सहितको टोली लिएर पचालझरनाको अध्यायन अवलोकनमा जानु भएको यशोधा बरालले यो झर्ना कालिकोट जिल्लाको पर्यटकिय सम्भावनाको प्रमूख स्थल रहेको बताएकी छन् । उनले भनिन्, यो ऐतिहासीक झर्नाको संरक्षण, विकास र प्रवद्र्धन गर्न सकिए कालिकोट जिल्लाकै पर्यटकहरूको लागि मूख्य आकर्षक गन्तव्य बन्ने निश्चित छ । तर पनि सम्बन्धित निकाय, राजनीतककर्मी, स्थानीय पर्यटन व्यावसायी र सरोकारवाला निकायहरूको वेवास्ताका कारण पर्यटन व्यवसायको प्रचुर सम्भावना रहेरको यो झर्ना गाँउघरे उख्खान कागलाई बेल पाक्यो हर्स न बिस्मात भने जस्तै भएको उनको भनाई छ ।
झरनाको बनोट
पचाल झर्नाबाट खसेको पानी करीब १० किलोमिटर ओरोलो बगेर कर्णाली नदीमा मिसिएको छ । प्राकृतिक मनोरम सौँदर्यतताले भरिपुर्ण यो झर्ना अवलोकन भ्रमणका लागि निकै आकर्षक देखिन्छ । स्थानियहरूका अनुसार यो झर्नाको बचिमा ठुला ठुला गुफाहरू पनि छन् र सशस्त्र द्धन्द्धको समयमा माओवादीहरूले यिनै गुफाहरूमा हातहतियारको गोदाम समेत बनाउने गरेका थिए । यहाँका स्थानिय विद्यालयहरूले शैक्षिक भ्रमणमा बिद्यालर्थीहरूलाई लिदा यही झर्नाको अवलोकन गराउने गरेका छन् । झर्ना हिउँदको समयमा पानीको बहाव कम हुदा र वर्षायामको तिब्र पानीको बहावमा पनि शान्त रूपमा खसिरहेको छ । जिल्ला समन्वय समितिले तत्कालै पचालझरना ४ सय १५ मिटर रहेको भनी अभिलेखिकरणका लागि नेपाल पर्यटन बोर्डमा सिफारीस गरेको छ ।
भेनेटिया (उपन्यास)
भेनेटिया (उपन्यास) बेलायती उपन्यासकार जर्जेट हेयरद्वारा लिखित उपन्यास हो ।
कालिका, कञ्चनपुर
कालिका नेपालको सुदूर-पश्चिमाञ्चल विकास क्षेत्र, महाकाली अञ्चलको कञ्चनपुर जिल्लामा अवस्थित गाउँ विकास समिति हो । हाल यो गाविसलाई पुनर्वास नगरपालिकामा जोडिएको छ ।
ब्लेमलेस
ब्लेमलेस अमेरिकन उपन्यासकार गेल क्यारिगरद्वारा लिखित उपन्यास हो ।
संहिता
संहिता हिन्दू धर्मका पवित्रतम र सर्वोच्च धर्मग्रन्थ वेदहरूको मन्त्रखण्ड हो। यो वैदिक वांग्मयको पहिलो भाग हो जसमा काव्य रूपमा देवताहरूको यज्ञका लागि स्तुति गरिएको छ। वेदहरूमा प्रयुक्त भाषा वैदिक संस्कृतमय छ। वेदहरू चार भएकाले यसका चार संहिताहरू छन् (प्रत्येक संहिताहरूमा  बेग्ला बेग्लै शाखा छन् ): मुक्तिकोपनिषद अनुसार प्राचीनकालमा निम्नानुसार वेदका शाखा थिए |
जम्मा-:११८०
भाषाविद र इतिहासकार ऋग्वेद संहितालाई पूर्ण दुनियाको सर्वप्रथम ग्रन्थहरू मध्येको एउटा मान्दछन्।
भिलाई
भिलाई भारतका सहरहरू मध्येको एउटा सहर हो।
पर्यटन स्थलहरू
Bilaj Bilaj Bilaj
दीपेन्द्र वीरविक्रम शाह
दीपेन्द्र वीर विक्रम शाह (नेपालका तेह्रौँ राजा हुन् । उनी सम्भवतः विश्वकै सबैभन्दा छोटो समय राजा हुने व्यक्ति हुन्। दरवार हत्याकाण्डपछि यिनी अर्धमृत अवस्थामा राजा घोषित गरिएका थिए त्यसको तेस्रो दिन यिनलाई मृत घोषित गरियो। दरवार हत्याकाण्डको जाँचबुझ गर्न बनेको आयोगको रिपोर्ट अनुसार सो हत्याकाण्डमा राजा वीरेन्द्र, रानी ऐश्वर्य लगायत राजपरिवारका प्रमुख व्यक्तिहरूलाई यिनैले गोली चलाएका थिए भन्ने निष्कर्ष निकालेको थियो। दीपेन्द्र नेपालका राजा वीरेन्द्र र रानी ऐश्वर्यका जेठा छोरा थिए। यिनी अविवाहित अवस्थामा नै मारिए।
दमिनी भीर
दमिनी भीर राजन मुकारुङद्वारा लेखिएको एक नेपाली भाषाको उपन्यास हो। यस उपन्यासले वि.सं २०६९ को मदन पुरस्कार प्राप्त गरेको थियो ।
चम्बा जिल्ला
चंबा जिल्ला भारतीय राज्य हिमाञ्चल प्रदेशको एउटा जिल्ला हो।
बिलासपुर जिल्ला, हिमाचल प्रदेश
बिलासपुर जिल्ला, हिमाचल प्रदेश भारतीय राज्य हिमाञ्चल प्रदेशको एउटा जिल्ला हो।
सिद्धिपेट
सिद्धिपेट भारतका सहरहरू मध्येको एउटा सहर हो।
माओवाद
माओवाद माओको यी दुई प्रसिद्ध सूत्रअनुसार काम गर्छ :
चेन्जलेस
चेन्जलेस अमेरिकन उपन्यासकार गेल क्यारिगरद्वारा लिखित उपन्यास हो ।
ताहिरपुर उपजिल्ला
ताहिरपुर बङ्गलादेशको सुनामगञ्ज जिल्लाको एक उपजिल्ला हो। यो उपजिल्ला सिलेट विभाग अन्तर्गत पर्दछ।
भूगोल
ताहिरपुर उपजिल्ला बङ्गलादेशको दक्षिण पूर्व भागमा पर्छ भने यो उपजिल्ला २५°०१' देखि २५°१२' उत्तर अक्षांश र ९१°०२' देखि ९१°१९' पूर्वी देशान्तरमा अवस्थित छ। ताहिरपुर उपजिल्लाले बङ्गलादेशको कुल क्षेत्रफल मध्ये ३१३.७० वर्ग किलोमिटर ओगटेको छ। यस उपजिल्लालाई भारतको मेघालय राज्यले उत्तर, जामालगञ्ज र धर्मपाशा उपजिल्लाले दक्षिण,विश्वम्भरपुर उपजिल्लाले पूर्व र धर्मपाशा उपजिल्लाले पश्चिमबाट घेरेका छन्। बाउलाई, पाटनाल, टाङ्गावार हाओर, मतिवान बिल, सङ्सार बिल, आरबियाकोना बिल, बाउयार बिल, सोनार बिलचिपति बिल, सोनातला बिल, पालाइर बिल, घरिवकुरी बिल, कुपाउडा बिल आदि यस उपजिल्लाका प्रमुख नदी तथा नहरहरू हुन्।
जनशाङ्खिकि
जिल्ला विभाग प्रतिवेदनका अनुसार यस जिल्लाको कुल जनसङ्ख्या १५५१८८ रहेको छ जसमध्ये पुरुषको जनसङ्ख्या ८०५३७ छ भने महिलाको जनसङ्ख्या ७४६५१ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १४०११  छ भने हिन्दु धर्मवलम्बीको जनसङ्ख्या १४०१११ छ। त्यस्तै गरी बुद्ध धर्मवलम्बीको जनसङ्ख्या ५७८, इसाई धर्मवलम्बीको जनसङ्ख्या २३ र अन्य धर्मका मानिसहरूको जनसङ्ख्या ११४ रहेको छ। यस उपजिल्लामा गरो र हाजङ जनजातिहरू बसोबास गर्छन्। यस उपजिल्लामा २३३ मस्जिद र ४५ मन्दिर, ३  चिहानहरू रहेका छन्। यस उपजिल्लाका ८१.७४% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने १% ले पोखरी, ४.५४% ले टुटी र १२.७२% ले अन्य माध्यमबाट पानीको प्रयोग गर्दै आएका छन्। यस उपजिल्लाका धाराका पानीहरूमा आर्सनिकको कमी रहेको पाइएको थियो। यस उपजिल्लाको कुल घरहरू मध्ये ११.६९% घरहरूमा अझै पनि सुविधा सम्पन्न अर्थात पक्की सौचालय सुविधा रहेको छैन। सन् १९७४, १९८८ र १९९८ मा बाढी आएको थियो जसका कारण हजारौँ मानिसहरूको मृत्यु भएको थियो भने त्यस बाढीले यस उपजिल्लामा थुप्रै घर र भवनहरूमा ठूलो मात्रमा क्षति पुर्‍याएको थियो।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा मुख्यतया धान, गहुँ, तोरी,बदाम तथा अन्य अन्न बालीहरू उत्पादन गरिन्छ। यस उपजिल्लामा मुख्यतया आँप, कागती, केरा, लिची, पानक‍ पात, अम्बा, खरबुजा आदि उत्पादन हुँदै आएको छ। यस उपजिल्लामा धान कुटानी केन्द्र, बरफ कारखाना, फलाम तथा वेल्डिङ उद्योग, पाउरोटी उद्योग, बिँडी उद्योग, बाँसका सामाग्री उत्पादन केन्द्र, चिया उत्पादन उद्योग, काठका सामग्री उत्पादन केन्द्र तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले मुख्यतया धान, सुकाको माछा, चुन ढुङ्गा, लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेको आलसको तेल, तिल र खैनी पनि निम्न मात्रमा उत्पादन गरिन्छ। यस उपजिल्लामा २४ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा १० माछापालन केन्द्र, २० दुग्ध सङ्कलन केन्द्र तथा ७० कुखुरापालन केन्द्रहरू रहेका छन्।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६८.०५% मानिसहरू संलग्न छन्। यस जिल्लाका मानिसहरू अन्य जस्तै मजदुरीमा ७.५३%, उद्योगमा ०.३४% वाणिज्यमा ११.५६%, सञ्चार र यातायातमा १.०७%, निर्माण क्षेत्रमा ०.५७%, सुविधामा २.३०%, धार्मिक सेवामा ०.३२%, वैदेशिक रोजगारी तथा भाडामा ०.२२% र अन्यमा ८.०३% रहेका छन्।
बरुवा
बरुवा नेपालको बागमती अञ्चलको सिन्धुपाल्चोक जिल्लामा अवस्थित एक गाउँ विकास समिति हो। बरुवा गाविस जिल्लाको मध्य भागमा पर्दछ। जिल्ला सदरमुकामबाट ४ कोष दुरी टाढा पर्ने यस गाविसको कुल क्षेत्रफल १८ वर्ग किलोमिटर छ। यस गाविको पूर्वमा भोताङ गाविस, थाम्पालकोट गाविस, थाम्पालधाम गाविस, पश्चिममा हेलम्बु गाविस, किउल गाविस, उत्तरमा तिब्बत र दक्षिणमा बाँखर्क गाविस पर्दछ। पाल्चोक थुम अन्तर्गत पर्ने यस गाविमा चिसो हावापानी पाइन्छ। यस गाविसमा तामाङ जातिहरूको बाक्लो बस्ती छ। बरुवाका मानिसहरू कृषिका साथसाथै अन्य नोकरीमा पनि संलग्न छन्। जिल्लाकै सर्वोच्च भन्ज्याङ् गाङ्जाला भन्ज्याङ यस गाविसमा पर्दछ। गाङ्जाला भन्ज्याङ पदयात्राका लागि उपयुक्त स्थलमा पर्दछ। उर्जा उत्पादनमा यस गाविसमा छहरेखोला लघु जलविद्यतु परियोजनाको निर्माण गरिएको छ। यस गाविसमा अमिलो पानीको खानी पनि छ। निर्वाचन क्षेत्र नम्बर २ अन्तर्ग पर्ने यस गाविसको वि.सं. २०५८ सालमा साक्षरता दर १८ थियो। सोही वर्षको जनगणनामा यस गाविसमा कुल ५४४ घरपरिवार मध्ये कुल जनसङ्ख्या २३८६ थियो।
ताहिरपुर उपजिल्ला
शिक्षा
यस जिल्लाको कुल साक्षरता दर ३१.२% रहेको छ जसमध्ये पुरुषको साक्षरता ३६.२% छ भने महिलाको साक्षरता दर २५.९%रहेको छ। यस उपजिल्लाका केही उत्कृष्ट शिक्षण संस्थाहरू यस प्रकार छन्; जयनाल आबेदीन महाविद्यालय (सन् १९९२), बादाधाट महाविद्यालय (सन् १९९४), ताहिरपुर सरकारी उच्च विद्यालय (सन् १९५०), ताहिरपुर कन्या उच्च विद्यालय (सन् १९८८), बादाघाट उच्च विद्यालय (सन् १९६२), ट्याकेरघाट चुनापाथर खनि प्रकल्प उच्च विद्यालय (सन् १९६६), जनता उच्च विद्यालय (सन् १९८९), बालिजुडी उच्च विद्यालय (सन् १९६५), ताहिरपुर हिफजुल उलुम सिनियर मदरसा, राहमानिया सिनियर मदरसा (सन् १९७३) आदि।
कोट्टायम
कोट्टायम भारतका सहरहरू मध्येको एउटा सहर हो।
हिउँमृग
हिउँमृग (वैज्ञानिक नाम: Rangifer tarandus)       उत्तर अमेरिकामा एसियामा युरोपमा पाइने हरिणको एक प्रजाति हो ।
मर्स्याङ्दी नदी
मर्स्याङ्दी नदी सप्तगण्डकी नदी प्रणालीको एक मुख्य सहायक नदी हो।यो नदी त्रिशूली नदीमा मिसिदै तल बग्दछ।मर्स्याङ्दीनदी दामोदर हिमालबाट उत्पत्ति भएको छ।
मयूर नाच
मयूर नाच रुकुम जिल्लाको साँस्कृतिक चिनारी मध्यको एक महत्त्वपूर्ण नाच मान्निछ । रुकुमका स्थानीयहरु यो नाच विशेष गरी दसैँ तिहार तथा विशेष जमघट, पूजाआजा गर्ने जस्ता महत्त्वपूर्ण समयहरूमा प्रदर्शन गर्ने गर्दछन् ।
हमीरपुर जिल्ला
हमीरपुर जिल्ला भारतीय राज्य हिमाञ्चल प्रदेशको एउटा जिल्ला हो।
हर्टलेस
हर्टलेस अमेरिकन उपन्यासकार गेल क्यारिगरद्वारा लिखित उपन्यास हो ।
उपनिषद्
उपनिषदको परिचय
उप–नी–षद् को अर्थ हुन्छ गुरुको चरण नजिकआसनमा बस्नु । उपनिषदहरूलाई श्रुति पनि भनिन्छ किनभने उपनिषदहरूलाई वेदको ज्ञानकाण्ड मानिन्छ । वेदको अन्त मानिएकोले वेदान्त पनि भनिन्छ । जंगलको एकान्तमा शिष्यको जिज्ञासा मेटाउन रचना गरिएका ग्रन्थ भएकोले यिनीहरूलाई आरण्यक पनि भनिन्छ । उपनिषदमा जीवनको सबभन्दा गूढ विषय छलफल गरिएकोले उपनिषदलाई रहस्यविद्या पनि भनिन्छ । उपनिषदहरु हिन्दु र बौद्ध अध्यात्म दर्शनका आधार भएकोले अध्यात्म विद्या पनि भनिन्छ । सुफि दर्शनमा उपनिषद्को निकै प्रभाव परेको हुनाले यसलाई हिन्दू तथा इस्लाम धर्मको सेतुको रूपमा पनि मान्न सकिन्छ। सबैभन्दा लामो बृहदारण्यक उपनिषद्, सबैभन्दा पुरानो छान्दोग्य उपनिषद्, र सबैभन्दा सानो माण्डूक्य उपनिषद् हो। उपनिषद् संस्कृत भाषामा लेखिएको छ र यसमा प्रयोग भएको भाषालाई पछिल्लो वैदिक सँस्कृत भन्ने गरिन्छ।
पुराना उपनिषद्हरू मध्ये ऐतरेय र कौषीतकि ऋग्वेद सँग सम्बन्धित छन् भने केन तथा छान्दोग्य उपनिषद् सामवेद सँग सम्बन्धित छन्। त्यस्तै ईश, तैत्तिरीय र बृहदारण्यक उपनिषद् यजुर्वेद सँग अनि प्रश्न र मुण्डक अथर्ववेद सँग सम्बन्धित छन्। सबैभन्दा पुराना उपनिषद्हरू पद्यको रूपमा लेखिएका छन् ।
महावाक्य
रामकृष्ण मठका संस्थापक मध्ये एक स्वामी परमानन्दका अनुसार उपनिषदहरूमा प्रतिपादन गरिएका दुइ मुख्य महावाक्य छन्ः तत् त्वम् असि र अहं ब्रह्मास्मि ।
रचनाकाल र रचनाकार
उपनिषद, कहिले, कहां र कसले रचना गरेको हो यो पूर्णतया अज्ञात छ । विद्वानहरूले यसको रचनाकाल ५००० ई.पू. देखि ४००० ई.पू. अनुमान गरेका छन् । कसैले भने उपनिषदकाल २००० ई.पूं देखि १४०० ई.पू. भएको मान्दछन् । वेदका मन्त्रद्रष्टा ऋषिको नाम पाइन्छ । पुराण र स्मृतिहरूमा ग्रन्थकारको नाम उपलब्ध छ तर उपनिषद्का रचनाकारले कहीं कतै त्यसमा आफ्नो नाम उल्लेख गरेको पाईंदैन । यी पूर्णतया निर्वैयक्तिक आधारमा रचना गरिएका छन् । उपनिषदहरूमा ज्ञान प्राप्तिका लागि जुन संवाद विधि प्रयोग गरिएको छ त्यसै प्रकारको विधि ग्रीक दार्शनिक प्लेटोले आफ्ना व्याख्यानहरूमा प्रयोग गरेका छन् ।
प्रारम्भिक अनुवाद
अरबी दार्शनिक अल–बिरुनीले ११ औँ शताब्दीमा हिन्दुहरुका धर्म ग्रन्थ अध्ययन गरेको प्रमाण पाइन्छ । किनभने उनले हिन्दु दार्शनिक ग्रन्थ गीतोपनिषदको मुक्त कण्ठले प्रशंसा गरेका छन् । शाहजहांको जेठो छोरा दाराशिकोहले काश्मीरका पण्डितहरूको मद्दतले सन् १६४४ देखि सन् १६५० को अवधिमा ५० वटा उपनिषदको फारसी भाषामा अनुवाद गराएका थिए । संभवतः यो नै पहिलो अनुवाद थियो । सन् १५५६ मा अकबरले पनि केही उपनिषदको अनुवाद गराएका थिए तर पनि सन् १७७५ सम्म कुनै पनि यूरोपियन विद्वानले उपनिषदहरुतिर ध्यान दिएको पाईंदैन । अयोध्याको नवाब सुजाउद्दौलाको राजसभाका पर्सियन रेजीडेन्ट एम गेन्टिलले सन् १७५५ मा प्रसिद्ध फ्रेञ्च दार्शनिक र विश्व यात्रु एन्क्वेटिल डुपेर्रिनलाई दाराशिकोहद्वारा गराइएको उपनिषदको पर्सियन अनुवाद उपलब्ध गराए । एन्क्वेटिलले सन् १७५५ देखि १७६१ सात वर्ष पान्डिचेरी, वाराणसी, अयोध्या आदि विभिन्न स्थानमा हिन्दु दर्शनको अध्ययनका लागि भ्रमण गरेका थिए । भनिन्छ एन्क्वेटिलले एक अर्को प्रति पनि कतैबाट भेटाएका थिए । अनि उनले पहिलो पटक युरोपियन भाषाहरु अर्थात् ल्याटिन र फ्रेन्चमा अनुवाद गरेर प्रकाशित गरे । तथापि सन् १८०१–२ मा ल्याटिन अनुवाद औपनिखत OPNIKHAT नामले प्रकाशित भयो तर फ्रेन्च अनुवाद बजारमा आउन सकेन । यसरी यो युरोपका विचारकहरूको जानकारीमा आयो तर अनुवादको पनि अनुवाद भएकोले ज्यादै दुर्बोध्य थियो जसलाई धेरैले बुझन सकेनन् । जर्मन दार्शनिक शोपेन हावरले परिश्रमपूर्वक त्यस उपनिषदको अध्ययन गरे । त्यसलाई पढेर उनी ज्यादै प्रभावित भए । यो कठ उपनिषद थियो । उनले आफ्ना लेखहरूमा भनेका छन्- उपनिषदका ऋषिहरूले गरे जति उच्च, पवित्र र गम्भीर चिन्तन विश्वमा अरु कसैले गर्न सक्दैन । उपनिषद ग्रन्थहरूको विषय अन्य भाषामा व्यक्त गर्न गाह्रो भएको म्याक्समुलरले यसरी व्यक्त गरेका छन् आधुनिक शब्द गोला छन् तर उपनिषदहरूको विषय वस्तु चारकुने छ । जतिसुकै प्रयास गरे पनि केही कुरा बांकी रहन जान्छ ।
यूरोपेली भाषामा अनुवाद
सन् १८४४ मा बर्लिनमा साहित्यकार शेलिंग महोदयको प्रवचनमाला सुनेर म्याक्समूलरको ध्यान उपनिषदतर्फ आकर्षित भएको हो । म्याक्समुलर रामकृष्णका जीवन र उपदेशबाट ज्यादै प्रभावित थिए । भनिन्छ, त्यसबेला बेलायतका एक जना साहित्यका प्राध्यापकले बङ्गालमा रामकृष्णको प्रवचन सुनेर उनको अलौकिकता अनुभव गरिसकेका थिए । संभवतः शेलिंग उनै साहित्यकार थिए । म्याक्समुलरले उपनिषदको सांगोपांग अध्ययन गर्न संस्कृत भाषाको गहिरो अध्ययन गरे । उनले मूल संस्कृतका पुस्तक पढेर तिनीहरूलाई अङ्ग्रेजीमा अनुवाद गरेका थिए । म्याक्स मुलरसंग स्वामी विवेकानन्द कति प्रभावित थिए भने उनले म्याक्स मुलरसंग उनका घर गइ भेट गरेर सम्मान व्यक्त गरेका थिए । सन् १८७९ मा म्याक्स मुलरले युरोपेली पाठकका लागि कठ उपनिषदको पहिलो बोधगम्य अनुवाद प्रस्तुत गरे । यसबाट यो यूरोपमा चर्चित भयो । तर यसको अंग्रेजी अनुवाद गर्ने पहिलो व्यक्ति ब्रह्म समाजका संस्थापक तथा संस्कृत, अंग्रेजी, र फारसीका विद्वान राजा राममोहन राय (सन् १७७५–१८३३) हुन्, जसलाई भारतमा सती प्रथाको अन्त गर्ने अगुवा व्यक्ति मानिन्छ । बेलायत जाने उनी पहिलो हिन्दु मानिन्छन् । समुद्र यात्रा र विधर्मीको देशमा गए जात जाने कट्टर बङ्गाली समाजमा त्यो एक क्रान्तिकारी कदम थियो ।
त्यस पछि यस उपनिषदका अंग्रेजी, जर्मन, इटालियन, र फ्रेञ्च अनुवादहरु भए । सर एडविन आर्नोल्डले कठ उपनिषदको अंग्रेजी व्याख्या द सीक्रेट अफ डेथ लेखेर यसलाई यूरोपमा अझ लोकप्रिय बनाए । सन् १८०५ मा कोलब्रुकले १७० वटा उपनिषदहरु पाएको जानकारी दिएका छन् । रामकृष्ण मठको तर्फबाट बेलायतमा पठाइएका संन्यासी स्वामी परमानन्दले चार उपनिषदहरु ईशा, कठ, केन, र मुण्डक उपनिषद्को मूल संस्कृतबाट अंग्रेजी अनुवाद गरी सन् १९०९मा ब्रिटिश शिष्यहरूलाई प्रवचन गरेका थिए । यो सन् १९१९ मा पुस्तकाकार रूपमा प्रकाशित भयो । तर यूरोपेली पाठकहरुका लागि तयार गरिएकोले त्यसमा संस्कृत मूल नराखेर केवल अंग्रेजी अनुवाद मात्र राखिएको थियो ।
ब्रिटिश कवि मार्टिन सीमोर स्मिथले उपनिषदहरु लाई विश्वमा लेखिएका सर्वाधिक प्रभावशाली सय पुस्तकहरूको उपमा दिएका छन् । श्रीमदभगवद्गीतालाई पनि उपनिषदमध्येको एक मानिन्छ । इमरसन, थोरो, कान्ट, शोपेनहावर र अन्य केही दार्शनिकहरु उपनिषदका विषय वस्तुको गहनताबाट अत्यन्त प्रभावित छन् । यूरोपेली विद्वानहरूले प्रशंसा गरेकोले उपनिषद्हरूको महत्त्व बढेको भन्ने होइन बरु उपनिषद् पढेर उनीहरू धन्य बनेकोमा हामीहरु गौरवान्वित भएका छौं । राल्फ बाल्डो इमरसनले आफ्नो इम्मोर्टालिटि निबन्धमा कठ उपनिषदको सानो विवरण उल्लेख गरेका छन् । इमरसन ती अमेरिकन कवि हुन् जसले अङ्ग्रेजीमा ब्रह्म कविता लेखेका छन् । यो कविता त्रि वि मा अङ्ग्रेजीको पाठ्यक्रममा राखिएको छ ।
१०८ उपनिषद्
उपनिषदहरूको संख्या १२८० बताइए पनि अधिकांश उपनिषद् अहिले प्राप्त छैनन् । पं. श्रीराम शर्मा आचार्यले यसबाट १०८ उपनिषद सङ्कलन गरी उचित सम्पादन तथा हिन्दी भाषाको बोधगम्भय अनुवाद सहित प्रकाशन गरेर सर्वसाधारणका लागि सुलभ गराउन स्तुत्य कार्य गरेका छन् । यो तीन खण्डको प्रकाशन युगनिर्माण योजना, मथुराले गरेको छ ।
नेपाली अनुवाद
नेपाल राजकीय प्रज्ञा प्रतिष्ठानले वि.सं. २०३० मा नौ प्रमुख उपनिषदहरूको अनुवाद प्रकाशित गरेको छ । यसका अनुवादक माधव प्रसाद देवकोटा हुन् । यस पछि प्रतिष्ठानले छान्दोग्य र बृहदारण्यक उपनिषदको पनि अनुवाद प्रकाशित गरेको छ । समय समयमा विद्वानहरूले विभिन्न उपनिषदहरु अनुवाद र व्याख्या प्रकाशित गरेका छन् । नेपाली विद्वानहरूले पनि उपनिषदहरूमा निकै रुचि राख्नु भएको कुरा यी अनुवादहरूले स्पष्ट गर्दछन् ।
वि. सं. २०७२ मा डिकुरा पब्लिकेसनले प्रा. डा. रामचन्द्र भट्टले लेख्नुभएको उपनिषदमा के छ ? भन्ने धेरै सारगर्भित पुस्तक प्रकाशन गरेको छ ।
दर्शन
ओम् शान्ति शान्ति शान्ति यो मन्त्र, जसले आलौकिक शान्तिको निम्ता गर्दछ, उपनिषद्मा सबैभन्दा पहिले भेटिन्छ।
उपनिषदहरूको संख्या
उपनिषदहरूको ठीक संख्या संख्या कति छ यस बारेमा स्पष्ट भन्न सकिंदैन । व्यासले माण्डूक्य उपनिषदलाई शुक्ल यजुर्वेदबाट पृथक गर्दा के स्पष्ट गरेका छन् भने वेदको प्रत्येक शाखाबाट एउटा उपनिषद् बनेको छ । ऋग्वेदका कुल २१ शाखाहरु छन् जसबाट २१ एपनिषद् बने । यजुर्वेदका १०९ शाखाबाट १०९ उपनिषद बने । सामवेदका १००० शाखाबाट त्यति नै उपनिषद बने तथा अथर्ववेदबाट ५० उपनिषद बनेका छन् । यसरी उपनिषदहरूको संख्या ११८० हुन आउंछ । तर अधिकांश उपनिषद्हरु लोप भएका छन् । आस्तिक तथा वेद पण्डितहरूको मनमा के शंका र भय उत्पन्न भएको छ भने बांकी उपनिषद्हरु पनि अप्राप्त हुन गए भने ज्ञानका अतुल भण्डार मात्र समाप्त हुने छैनन् धर्मको पनि लोप हुन जाने छ । जर्मन संग्रालयमा २६० उपनिषद छन् भनिन्छ तथापि सन्त, विद्वान र ज्ञानपिपासुहरूले खोजी गरेर हाल १०८ उपनिषदहरु सुरक्षित राखेका छन् । आदि शंकराचार्यले १०८ उपनिषद्मध्ये १०वटा उपनिषदहरूको भाष्य गरेर तिनीहरूलाई सुरक्षित राख्ने काम गरे पछि यी १० उपनिषदहरु ज्यादै प्रसिद्ध भएका छन् । यिनै १० उपनिषद्हरूलाई १०८ उपनिषदका आधार मानिन्छ
मुख्य उपनिषद्
निम्नलिखित १० उपनिषद्लाई मुख्य उपनिषद् भनिन्छ ।
अन्य उपनिषद्
शेष ९८ उपनिषदहरु यस प्रकार छन् –
उपसंहार
उपनिषदहरूको अनुवाद एक जटिल र श्रम साध्य कार्य हो । दर्शन, कला, विज्ञान, प्रविधि, र भाषाका क्षेत्रमा भएका अनेकौँ प्रगति र उपब्धि भए तापनि उपनिषदको विषय वस्तुको प्राविधिक शब्दावली आज पनि आफ्नै मूल स्वरूपमा रहेको छ । यसको सान्दर्भिकता उसको आफ्नै भाषा शैलीमा छ । यसले उपनिषदको विषय वस्तु र प्रस्तुतिकरण देश, काल, र समयभन्दा अतीत छ भन्ने कुरा पुष्टि गर्छ ।
फरेस्ट गम्प
फरेस्ट गम्प विन्सटन ग्रुमद्वारा सन् १९८५ मा लिखित एक किताबमा आधारित अमेरिकी चलचित्र हो। यो चलचित्रलाई हलिवूडको इतिहासमा सबैभन्दा सफल चलचित्रहरू मध्ये एक मानिन्छ। यस चलचित्रका नायक टम ह्यांक्स ले सफल अभिनय गरे बापत अस्कर अवार्ड दिइएको पाइका थिए।
तोया गुरुङ
तोया गुरुङ एक नेपाली लेखक तथा कवि हुन्। उनले नेपाल राजकीय प्रज्ञा प्रतिष्ठानको पहिलो महिला कार्यकारी सदस्यको रुपमा काम गरेकी थिइन्। उनले सन् १९९४ देखि सन् २००४ सम्म नेपाल प्रज्ञा प्रतिष्ठानको कविता विभागको अध्यक्षता गरेकी थिइन्। उनले धुपी र तोया गुरुङका लामा कविता जस्ता धेरै कविता संग्रह र कुसुम नामक लघुकथा संग्रह प्रकाशित गरिसकेकी छिन्। उनका कविताहरू हिन्दी र अंग्रेजीमा पनि अनुवाद भएका छन् ।
जीवनी
उहाँको जन्म ३० मार्च १९४८ (१८ चैत २००४) मा सिन्धुपाल्चोक जिल्लाको कोदारी गाउँमा भएको थियो, जुन नेपाल-चीन सिमाना नजिकैको गाउँ हो । उनका पिता शाही नेपाली सेनाका मेजर भएका कारण उनको बाल्यकाल नेपालका विभिन्न जिल्लामा बित्यो। उनले आफ्नो हाईस्कूल शिक्षा कलकत्ता, भारतको अमर हिन्दी स्कूलबाट प्राप्त गरेकी थिइन्। उनले सानैदेखि कविता लेख्न थालिन् ।
उनले कलामा स्नातकोत्तर र कानूनमा डिग्री प्राप्त गरिन्। उनले आफ्नो पढाइको लागि एक बैंकमा क्लर्कको रूपमा काम गरेकी थिइन्।
उनी पेन नेपालकी संस्थापक सदस्य थिइन्।
उल्लेखनीय कार्यहरू
लघुकथा संग्रह
संस्मरण
पुरस्कारहरू
उनले सन् १९८६ मा 'प्रतिभा पुरस्कार', सन् १९८८ मा 'व्यथित साहित्य पुरस्कार' र सन् १९८९ मा रत्नश्री स्वर्ण पदक जस्ता धेरै पुरस्कारहरू प्राप्त गरेकी छिन्। उनी २०१७ मा गङ्गादेवी चौधरी स्मृति सम्मानबाट सम्मानित भइन्।
हिन्द महासागर
संस्कृतमा यसलाई रत्नाकर अथवा रत्न उत्पन्न कर्ता भन्दछन्, जबकि प्राचिन हिन्दू ग्रन्थहरूमा यसलाई हिन्दू महासागर भनिएको छ। वैश्विक रूपले परस्पर जोडिएका समुद्रहरूका एक घटक हिन्द महासागर को, आन्ध्र महासागर देखि २०° पूर्वी देशान्तर जो केप एगुलस देखि गुज्रिन्छ, र प्रशान्त महासागरदेखि १४६°५५' पूर्वी देशान्तर पृथक गर्दछ। हिन्द महासागरको उत्तरी सीमाको निर्धारण फारसको खाडीमा ३०° उत्तर अक्षांश द्वारा हुन्छ।
अफ्रिका र अस्ट्रेलियाका दक्षिणी बिन्दुहरूमा यस महासागरको चौडाई करिब १०,००० किलोमिटर (६२०० माईल) छ र यसको क्षेत्रफल ७,३५,५६,००० वर्ग किलोमिटर (२,८४,००,००० वर्ग माईल) छ जसमा लाल सागर र फारसको खाडी समेत रहेको छ। सागरमा जलको कुल मात्रा २९,२१,३१,००० घन किलोमिटर (७,००,८६,००० घन माईल) हुने अनुमान छ। मेडागास्कर जो विश्वको चौथो सबैभन्दा ठूलो द्वीप हो यो यसै हिन्द महासागरमा स्थित रहेको छ। कोमोरोस, सिचेल्स, माल्दिभ्स, मरिशस, श्रीलङ्का र इण्डोनेशियाको द्वीपसमूह जसले यस महासागरको पूर्वी सीमाको निर्धारण गर्दछन् यो यसै महासागरको क्षेत्र भित्र पर्दछन।
कुण्डलिनी
हिन्दु धर्ममा, कुण्डलिनी दैवी स्त्री शक्तिको रूप हो जसलाई मेरुदण्डको आधारमा अवस्थित मानिन्छ। यो शैव तन्त्रमा एक महत्त्वपूर्ण अवधारणा हो, जहाँ यो ईश्वरीय स्त्री वा देवीको निराकार पक्षसँग सम्बन्धित शक्ति हो भन्ने विश्वास गरिन्छ। कुण्डलिनीको अवधारणा उपनिषदमा उल्लेख गरिएको छ।
कुण्डलिनी जागरणहरू विभिन्न विधिहरूद्वारा हुने भनिएको छ। योगका धेरै प्रणालीहरू कुण्डलिनीलाई जागृत गर्नमा केन्द्रित छन् जस्तै, ध्यान; प्राणायाम श्वास; आसनको अभ्यास र मन्त्रको जप। कुण्डलिनी पार्वती वा आदि पराशक्तिसँग सम्बन्धित छ।
थुम्पाखर
थुम्पाखर नेपालको मध्यमाञ्चल विकास क्षेत्र, बागमती अञ्चलको सिन्धुपाल्चोक जिल्लामा अवस्थित एक गाउँ विकास समिति हो। थुम्पाखर गाविस जिल्ला सदरमुकामबाट ५ कोष टाढा दुरीमा अवस्थित छ। यस गाविसको कुल क्षेत्रफल १३.२७ वर्ग किलोमिटर छ। गाविसको पूर्व ठूलोपाखार पश्चिममा फुल्पिङडाँडा उत्तरमा पाङ्ग्रेटार र दक्षिणमा यमुनाडाँडा सुनखानी गाविसहरू पर्दछन्।तौथली थुम अन्तर्गत पर्ने यस गाविसमा उष्ण हावापानीका साथसाथै चिसो हावापानी पनि पाइन्छ। यस गाविसका मानिसहरू कृषि व्यापार व्यवसाय नोकरी तथा अन्य पेशामा व्यस्थ हुने गर्दछन। यस गाविसमा क्षेत्री तथा तामाङ जातिको बाक्लो बसोबास छ। यस गाविसमा यातायात साचार शिक्षा स्वास्थ्य व्यावसायीक कृषि जस्ता विकास निर्माणको राम्रो सुविधा छ। विसं २०५८ सालको जनगणना अनुसार यस गाविसमा कुल ९३२ घरपरिवार मध्ये कुल जनसङ्ख्या ४५४६ थियो।
ढेंकनाल
ढेंकनाल भारतका सहरहरू मध्येको एउटा सहर हो।
सोललेस
सोललेस अमेरिकन उपन्यासकार गेल क्यारिगरद्वारा लिखित उपन्यास हो ।
कनिश्का चौगाई
कनिश्का चौगाइ (जन्म: २४ जनवरी १९८६) नेपाली पुरुष क्रिकेट खेलाडी हुन् । उनी दायाँ हाते ब्याट्सम्यान हुन् र दायाँ हाते मध्यम पेसका बलर हुन् । उनी सन् २००४ देखि नेपाली राष्ट्रिय क्रिकेट टिममा छन् ।
युवाहरूको एउटै विश्व
युवाहरूको एउटै विश्व अर्थात् 'वान योङ्ग वर्ल्ड' एक गैर नाफामुलक सङ्गठन हो जसले युवाहरूलाई विश्वभरिका सामाजिक विकासमा प्रतिवद्ध तथा नेत्रित्व क्षमतावान व्यक्तित्वको सन्जालमा जोडिने अवसर दिन्छ । यसको मुख्य कार्यक्रम भनेको वार्षिक वान योङ्ग वर्ल्ड समिट हो । यस वान योङ्ग वर्ल्ड समिटले विश्वभरिका युवा वर्गलाई एकै ठाउमा ल्याएर उनिहरूको चासो, विचार र समाधानहरु सुन्ने अवसरको सिर्जना गर्दछ ।
मानेभञ्ज्याङ गाउँपालिका
ओखलढुङ्गा जिल्लामा एक नगरपालिका र सात गाउँपालिका मध्ये मानेभञ्ज्याङ्ग गाउँपालिका पनि एक हो । यो गाउँपालिका १४६ दशमलव ६१ वर्गकिलोमिटर क्षेत्रफलमा फैलिएको छ । यो गाउँपालिकाको केन्द्र वडा नं. ५ मानेभञ्ज्याङ्गमा रहेको छ ।
यस गाउँपालिकाको सिमाना पूर्वमा खोटाङ जिल्ला, पश्चिममा सुनकोशी गाउँपालिका, उत्तरमा सिद्धिचरण नगरपालिका र दक्षिणमा उदयपुर र खोटाङ जिल्ला रहेको छ भने गाउँपालिकाको कूल जनसंख्या २१ हजार ८२ जना रहेको छ । जसमध्ये महिलाको जनसंख्या ११ हजार ४ सय ७६ रहेको छ । कूल घरसंख्या ४ हजार ६ सय १८ रहेका छन् । आठ वटा साविकका गाविस मिलाएर बनेको गाउँपालिका वडा नं. १ मोली, वडा नं. २ वाक्सा, वडा नं. ३ उवुँ, वडा नं. ४ केतुके, वडा नं. ५ मानेभञ्ज्याङ्ग, वडा नं. ६ थाक्ले, वडा नं. ७ टोक्सेल, वडा नं. ८ राघवपुर र वडा नं. ९ माधवपुर रहेका छन् ।
जिल्लाको नगरपालिकापछि विकासको दृष्टिकोणले हेर्दा यो गाउँपालिका अग्र देखिन्छ । हालयहाँ २ उमावि र क्याम्पस, ८ स्वास्थ्यचौकी, १ कृषि सेवा केन्द्र, १ पशु सेवा केन्द्र, १ इलाका बन र रेन्जपोष्ट, २५ किलोमिटर कालोपत्रे र १२४ किलोमिटर ग्राभेल रहेको छ । यस गाउँपालिकाभित्र राई, तामाङ्ग, मगर, क्षेत्री, बाहुन, नेवार, कामी, दमाई, सार्की, माझी, भुजेल लगायत जातजाति भाषा–भाषीको बसोबास रहेको छ ।
किन्नौर जिल्ला
किन्नौर जिल्ला भारतीय राज्य हिमाञ्चल प्रदेशको एउटा जिल्ला हो, जसको सदर मुकाम किन्नौर हो।
ठूलो माकुरीचरी
ठूलो माकुरीचरी नेपालमा पाइने एक प्रकारको चराको नाम हो । यसलाई अङ्ग्रेजीमा स्ट्रिक्ड स्पाइडरहन्टर (Streaked Spiderhunter) भनिन्छ ।
दुईपिपल
दुईपिपल नेपालको मध्यमाञ्चल विकास क्षेत्रको बागमती अञ्चल,नुवाकोट जिल्लामा अवस्थित एक गाँउ विकास समिति हो। यो ठाउँमा १२६८ वटा घर छन।
जनसङ्ख्या
नेपालको सन् २००१को जनगणना अनुसार दुईपिपलको जनसङ्ख्या ७३२७ छ। यस मध्य पुरुष ५०%, र महिला ५०% छन।
सेतो धरती
सेतो धरती अमर न्यौपानेद्वारा लेखिएको र फाइन प्रिन्टले बजारमा ल्याएको एक नेपाली भाषाको उपन्यास हो। यस उपन्यासले वि सं २०६८ को मदन पुरस्कार प्राप्त गरेको थियो ।
स्रोत
श्रेणी :मदन पुरस्कार प्राप्त कृतिहरू
झलनाथ खनाल
झलनाथ खनाल (जन्म: वि. सं. २००६ चैत ६) एक नेपाली राजनीतिज्ञ तथा पूर्व प्रधानमन्त्री हुन्। उनी वि. सं. २०६७ माघ २३ देखि वि. सं. २०६८ भदौ ११ सम्म नेपालको ३५औँ प्रधानमन्त्रीको रूपमा सेवा गरेका थिए। उनी नेपाल कम्युनिस्ट पार्टी (एमाले)का पूर्व अध्यक्ष तथा संविधान सभामा नेकपा (एमाले)का संसदीय दलका नेता रहेका थिए। नेकपा (एमाले) टुक्रिएपछि उनी नेकपा (एकीकृत समाजवादी)का वरिष्ठ नेताको जिम्मेवारी बहन गरिरहेका छन्।
जीवनी
खनालको जन्म इलाम जिल्लाको साँखेजुङको पण्डित गाउँमा वि. सं. २००६ साल चैत ६ गते भएको हो। पिता पुङ्कनाथ र माता मधुमाता खनालका १३ सन्तान मध्ये सातौँ सन्तानका रूपमा जन्मिएका खनाललाई बाल्यकालमा घर परिवारले 'जन्तरे' भनेर बोलाउने गरेका थिए। रवी लक्ष्मी चित्रकारसँग अन्तर जातीय विवाह गरेको खनालको एक छोरा छन्।
प्रारम्भिक राजनीतिक जीवन
खनाल १५ वर्षकै किशोर अवस्थामा राजनीतिमा आवद्ध भएका थिए। मेची विद्यार्थी सङ्गठनको अध्यक्षबाट उनको राजनीतिक यात्रा सुरु भएको थियो। वि. सं. २०२३ सालमा उनी मेची विद्यार्थी युनियनको अध्यक्ष बन्न सफल भएका थिए। वि. सं. २०२५ सालमा कम्युनिस्ट पार्टीको सदस्यता प्राप्त गरेपछि उनी सक्रिय राजनीति थालेका थिए।
जेल तथा भूमिगत जीवन
शिक्षण पेशामा रहेकै अवस्थामा राजद्रोहका आरोपमा केही महिना जेलपछि उनीलाई धौलागिरी अञ्चलाधीशले निलम्बन गरेका थिए। राजनीतिक संलग्नताको अभियोगमा पक्राउ भई खनाल जेल परेका थिए। उनी वि. सं. २०३० सालमा तीन सार्वजनिक सुरक्षा ऐन अन्तर्गत चौध महिना जेल परे भनें राजा बीरेन्द्रको राज्याभिषेकको समयमा पनि ६ महिना जेल परेका थिए। जेलबाट छुटेपछि पूर्णकालिन भूमिगत भएका खनाल वि. सं. २०३३ सालमा झापामा पक्राउ परेका थिए। खनाल वि. सं. २०३६ सालको प्रजातान्त्रिक आन्दोलनपछिको आम माफीमा झापा जेलबाट रिहा भएका थिए। पार्टीले जनमत सङ्ग्रह वहिष्कारको नीति लिएको हुनाले खनाल पुनः भूमिगत भएका थिए। झापा विद्रोहपछि उनी वि. सं. २०३१ सालमा गठित 'क्रान्तिकारीहरूको सङ्गठन' को ओर्डिनेसन कमिटिको संस्थापक सदस्य भएर काम गरेका थिए। वि. सं. २०३४ सालमा नेपाल कम्युनिस्ट पार्टी (माले)का सस्थापक सदस्य भएका खनाल चार वर्षपछि ६ वर्षका लागि महासचिव भएका थिए।
पेशागत जीवन
खनालले विज्ञान विषयमा स्नातकको अध्ययन पूरा गरेपछि वि. सं. २०२७/२८ सालतिर बागलुङ जिल्लास्थित गलकोट माध्यमिक विद्यालयमा विज्ञान शिक्षकको रूपमा काम गरेका थिए। सोही विद्यालयमा नेपाली राजनीतिज्ञ चित्रबहादुर केसी पनि पढाउने गरेका थिए। उनी इलामको भानुभक्त माध्यमिक विद्यालय मङ्गलबारेमा समेत अध्यापन गराएका थिए।
शिक्षण पेशा छोडेपछि उनले राजनीतिक शास्त्र र इतिहास विषय लिएर त्रिभुवन विश्वविद्यालयबाट स्नातक तहसम्मको अध्ययन गरेका थिए।
महत्वपूर्ण जिम्मेवारी
जनआन्दोलनपछि गठित अन्तरिम सरकारमा खनाल कृषि, भूमिसुधार तथा व्यवस्था र वन तथा वातावरण मन्त्रीको जिम्मेवारी निर्वहन गरेका थिए। वि. सं. २०५३ सालको गठवन्धन सरकारमा खनाल सूचना तथा सञ्चार मन्त्री भएकाथिए।
वि. सं. २०६४ चैतमा भएको संविधान सभा निर्वाचनमा पार्टीको लज्जास्पद पराजयपछि तत्कालीन महासचिव माधवकुमार नेपालले पद छाडेपछि उनी महासचिव भएका थिए। संविधान सभाको निर्वाचनमा प्रत्यक्ष निर्वाचित एमालेका एक मात्र शीर्ष नेता खनाल संसदीय दलका नेता समेत भएका थिए। वि. सं. २०६५ साल फागुन बुटवलमा भएको नेकपा एमालेको आठौँ महाधिवेशनबाट खनाल अध्यक्षमा निर्वार्चित भएका थिए।
निर्वाचन इतिहास
वि. सं. २०४८ सालको आम निर्वाचनमा खनाल इलाम १ निर्वाचन क्षेत्रबाट निर्वाचित भएका थिए। वि. सं. २०५१ सालको मध्यवाधि निर्वाचनमा संसद सदस्यमा इलामबाट पुनः निर्वाचित भएका थिए। वि.सं. २०५६ को निर्वाचनमा उनी पराजित भएपनि पहिलो तथा दोस्रो संविधान सभा निर्वाचनमा उनी इलामबाटै निर्वाचित भएका थिए। उनी पहिलो प्रतिनिधि सभा निर्वाचनमा समेत विजयी भएका थिए। प्रतिनिधि सभा निर्वाचन, २०७९मा उनी नेपाल कम्युनिस्ट पार्टी (एकीकृत समाजवादी)का उम्मेदवार भएर इलामबाट  २१,८०२ मत प्राप्त गरी नेपाल कम्युनिष्ट पार्टी (एमाले) उम्मेदवार महेश बस्नेतसँग २,५०२ मतान्तरले पराजित भएका थिए।
टाइमलेस
टाइमलेस अमेरिकन उपन्यासकार गेल क्यारिगरद्वारा लिखित उपन्यास हो ।
धिमे नाच
धिमे नाच नेवार समुदायको मौलिक नाच हो । यसमा विशेष प्रकारको बाजा सहित नृत्य गर्ने गरिन्छ ।
कुल्लु जिल्ला
कुल्लू जिल्ला भारतीय राज्य हिमाञ्चल प्रदेशको एउटा जिल्ला हो।
मान्ना
उनी आठपटक मेरिल प्रोथोम आलो पुरस्कार अन्तर्गत विभिन्न विधामा मनोनीत भएका थिए भने उनले तीन पटक यस पुरस्कार जित्न सफल भएका थिए र यसबाहेक उनले बेश कयेकबार बाचसास पुरस्कार पनि जित्न सफल भएका थिए। उनीद्वारा अभिनय केही उत्कृष्ट चलचित्रहरू: त्रास, दाङ्गा, कासेम मालार प्रेम, लुटतराज तेजी, आम्माजान, शान्त केनो मास्तान, कष्टो, वर्तमान, आब्बनजान, स्वामी स्त्रीर जुद्ध, वीर सैनिक, सिटि टेरर, मिनिस्टर, दुई बधु एक स्वामी, पिता मातार आमानत, अबुझ शिशु, साजघोर, उत्तरेर खेप, मायेर मर्जादा ओ काबुलिवतत आदि छन्। मान्नाको बङ्गलादेश चलचित्रमा अतुलनीय योगदानलाई लिएर बङ्गलादेश चलचित्र विकास सङ्घको डिजिटल प्रविधि श्रव्य दृश्य सम्पादन, कलर ग्रेडिङ र विभिन्न भाषामा छायाङ्कन गर्ने स्टुडियोलाई मन्ना डिजिटल कम्प्लेक्स नाम राखिएको छ।
बाल्यकाल तथा व्यक्तिगत जीवन
मान्नाको जन्म सन् १९६४ अप्रिल १४ का दिन बङ्गलादेशको टाङ्गाइट जिल्लामा भएको थियो। उनको वास्तविक नाम सैयद मोहाम्मद आसलाम तालुकदार हो। मान्नाको बुबाको नाम नुरुल इसलाम तालुकदार हो भने आमाको नाम हासिना इसलाम हो। मान्नाले ढाका स्थित ढाका क्याम्पसबाट उच्च शिक्षा प्राप्त गर्दै स्नातकका लागि भर्ना भएका थिए। सन् १९८४ मा उनी एफडिसीको नोतुन सन्धान कार्यक्रम मार्फत बङ्गलादेशी चलचित्र क्षेत्रमा प्रवेश गरेका थिए भने उनीद्वारा अभिनित पहिलो चलचित्र तोवा थियो भने त्यसपछि उनद्वारा अभिनित लगभग सबै चलचित्रहरू सफल र लोकप्रिय हुन थालेपटि उनको व्यापक सफलता प्राप्त गरेका थिए भने प्रतिष्ठा पनि उच्च भएको थियो। उनले आफ्नो चलचित्र कार्यकाल भरी लगभग ३०० चलचित्रहरूमा काम गरेका थिए। उनीद्वारा अभिनित चलचित्रहरूमा बञ्चित र उत्पीडित मानिसहरूको कथा बोलिएको हुन्छ।
मान्नाको चलचित्र कार्यकाल सुरु भएदेखिनै उनी र बङ्गलादेशी चलचित्रकी एक प्रख्यात अभिनेत्री शेली कादेर प्रेम सम्बन्धमा रहेका थिए भने पछि उनीहरूले उक्त प्रेम सम्बन्धलाई विवहामा परिणत गरेका थिए। मान्ना र शेलीको सियान इलतिमास मान्ना नामक एक छोरा रहेका छन्।
मृत्यु
सन् २००६ फेब्रुअरी १७ का दिन मान्नालाई आकस्मिक हृदयघात भएपछि उनलाई इउनाइटेड अस्पताल पुर्‍याइएको थियो भने त्यहीँ उनको सोही हृदयघातका कारण ४३ वर्षको उमेरमा मृत्यु भएको थियो। उनको मृत शरीरलाई सम्मान प्रकट गर्नका लागि एफडिसीबाट सहिद मिनार लगिएको थियो तर त्यसबेला उनका अनुयायी र जिज्ञासु मानिसहरूको ठूलो हुलका कारण यो सम्भव हुन सकेको थिएन भने ठूलो हुललाई तितरबितर गर्नका लागि प्रहरीले अश्रुग्यास प्रहार गरेको थियो भने उपस्थित कयौँ मानिसहरू प्रहरीको कुटाइका कारण घाइते भएका थिए। उनको लासलाई पछि उनको गृह जिल्ला टाङ्गाइलको एलेङ्गामा गाडिएको थियो। उनको मृत्युको खबर देश भित्र तथा देश बाहिर बिबिसी, रयटर्स, डन, हिन्दुस्तान टाइम्स, जि न्युज लगायताका सञ्चार माध्यमहरू मार्फत व्यापक रूपमा फैलिएको थियो।     मान्नाको भाञ्जा रेजा कादेरले चिकित्सकहरूको चरम लापरबाहीका कारण मान्नको मृत्यु भएको भन्दै मान्नाको परिवारको तर्फबाट सन् २००६ सेप्टेम्बर १७ का दिन इउनाइटेड अस्पतालका ६ चिकित्सक विरुद्ध मुद्दा दायर गरेका थिए।
लोकप्रियता
मन्नाको सम्झनामा उनका एक अन्धा भक्तको कथामा आधारित अन्तर ज्वाला नामक एक चलचित्र निर्माण गरिएको थियो जसलाई मालेक आफसारीले निर्देशन गरेका थिए भने यसमा जायेद खान र परिमनी मुख्य भूमिकामा रहेका छन्।   यस बाहेक, बङ्गलादेशी चलचित्र विकास निगमले मान्ना स्मृतिको सम्झनामा नियमित मान्ना उत्सव आयोजना गरिरहेको छ भने सहभागिताका माध्यमबाट सांस्कृतिक कार्यक्रमहरूको आयोजना हुनेगरेको छ।  मान्नाको जन्म र मृत्युको दिन, बङ्गलादेशका विभिन्न दूरदर्शन च्यानलहरूले उनको स्मरण गर्दै उनका चलचित्र वा उनी सम्बन्धित कार्यक्रमहरू आयोजना गर्दछन्।
विविध
लोकप्रियताको चरम सीमामा पुगेका मान्नाको अभिनेता मन्नाको अचानक हृदयघातको कारण मृत्यु भएको थियो जसकारण पुरै बङ्गलादेशी चलचित्र उद्योग प्रभावित बनेको थियो। थुप्रै विद्वान व्यक्तित्वको अनुसार अहिलेसम्म पनि उनको मृत्युका कारण चलचित्र क्षेत्रमा परेको घाटा अझैपनि पार हुन सकेको छैन। उनी आज बाँचिरहेका भए अझै थुप्रै सफल चलचित्रहरू उनले दिन सक्थे भन्ने धारण उनका अनुयायी र प्रशंसकहरूको रहेको छ। सन् २०१६ मा सह-निर्माणमा अनियमितता सम्बन्धी विवादलाई सम्बोधन गर्दै निर्देशक मालेक आफसारीले भने कि यदि मान्ना आज बाँचिरहेका भए आज यो दिन देख्न पर्दैनथ्यो। मन्नालाई थुप्रै अभिनेता तथा अभिनेत्रीहरूका साथसाथै अभिनेत्री मौसुमी, नायक अमित हासान र खल नायक मिशा सओदागर अहिलेपनि स्मारण गर्छन्। उनीहरूको अनुसार मन्ना गुमाएका कारण बङ्गलादेश चलचित्र उद्योगमा परेको क्षति अपूरणीय छ जुन खालीपन कहिल्यै भरी हुँदैन।
कोडरमा
कोडरमा भारतका सहरहरू मध्येको एउटा सहर हो।
दर्बेशा
दर्बेसा मोरङ जिल्लामा पर्ने एक गाविस हो।
जनसङ्ख्या
नेपालको सन् २०११ को जनगणना अनुसार दर्बेसाको ३,६३९ घर धुरीमा कुल जनसङ्ख्या १६,६५२ रहेको छ।
बराम्ची
बराम्ची नेपालको बागमती अञ्चलको सिन्धुपाल्चोक जिल्लामा अवस्थित एक गाउँ विकास समिति हो। बराम्ची गाविस जिल्लाको उत्तरी इलाकामा पर्दछ। जिल्ला सदरमुकामबाट १३ कोष दुरी टाढा पर्ने यस गाविसको कुल क्षेत्रफल १३७.१५ वर्ग किलोमिटर छ। बराम्ची पूर्वमा हगाम गाविस, पश्चिममा सेलाङ गाविस, गोल्चे गाविस, उत्तरमा पाङताङ गाविस र दक्षिणमा जलबिरे गाविस पर्दछ। पाल्चोक थुम अन्तर्गत पर्ने यस गाविसमा अधिकांश महिनामा चिसो हावापानी पाइन्छ। तामाङ जातिको बाहुल्यता भएको यस गाविसका मानिसहरू घरेलु उद्योग, पशुपालन, कृषि तथा अन्य पेशामा व्यस्थ हुने गर्दछन्। उर्जा उत्पादनमा यस गाविसमा बराम्ची जलविद्युत आयोजनाको निर्माण गरिएको छ। वि.सं. २०५८ सालमा यस गाविसको साक्षरता दर २६ थियो। सोही वर्षको जनगणनामा यस गाविमा ६२३ घरपरिवार मध्ये कुल जनसङ्ख्या ३२६५ थियो।
एट्लेटिको म्याड्रिड
क्लुब आत्लेतिको दे माद्रिद वा सामान्यतया आत्लेतिको माद्रिद, एक बहुचर्चित स्पेनी फुटबल क्लब हो। क्लब स्पेनको राजधानी माद्रिदमा आधारित छ। यो क्लब स्पेनी फुटबलको प्रथम दर्जाको फुटबल लिग ला लिगामा प्रदर्शन गर्दछ। क्लबको गृह मैदान माद्रिदको इस्तादियो मेत्रोपोलितानो हो जसको दर्शक क्षमता ६८,४५६ रहेको छ। यसको स्थापना २६ अप्रिल १९०३ मा भएको थियोे।
यो सबैभन्दा धेरै पुरस्कार प्राप्त गर्ने स्पेनी फुटबल क्लबहरू मध्ये एक हो। यसले राष्ट्रिय र अन्तर्राष्ट्रिय गरी ३० वटा भन्दा उपाधिहरू जित्न सफल भएको छ। सन् १९२९ को ला लिगाको उद्घाटन संस्करणको देखि यसले लगातार सहभागिता जनाउँदै आएको छ। घरेलु प्रतियोगिताको उपाधिको कुरा गर्ने हो भने यसले हाल सम्म १० पटक ला लिगाको उपाधि जित्न सफल भएको छ। यो बार्सेलोना र रेआल माद्रिद पछिको सबैभन्दा सफल स्पेनी क्लब हो। राष्ट्रिय कप प्रतियोगिता कोपा देल रेमा यसले ला लिगाको समान १० पटक उपाधि जित्न सफल भएको छ भने यो उक्त प्रतियोगितामा ९ पटक फाइनलमा पुगेको थियो। लिग र कप गरी बीस राष्ट्रिय उपाधि जित्नुको बाहेक, क्लबले दुई पटक स्पेनी सुपर कप उपाधि जितेको छ।
महादेशीय स्तरमा यो शीर्ष आठ सबैभन्दा सफल युरोपेली टोलीहरू मध्ये एक हो। क्लबले युइएफए च्याम्पियन्स लिगमा १४ पटक सहभागी भई प्रतिस्पर्धा गरिसकेको छ। यसले सन् १९६२ मा, युरोपेली कप विनर्स कप जितेको थियो भने यसले सन् १९६२ र सन् १९६३ मा, उक्त प्रतियोगिताको उप विजेता बनेको थियो। क्लब बहुप्रतिष्ठित युइएफए च्याम्पियन्स लिगमा ३ पटक वा सन् १९७४, सन् २०१४ र सन् २०१६ मा उप विजेता बनेको थियो तथापि, यसले हालसम्म उक्त प्रतियोगिताको विजेता भने बन्न सकेको छैन। यसले सन् २०१०, सन् २०१२ र सन् २०१८ मा, युरोपेली फुटबल महासङ्घको दोस्रो दर्जाको क्लब स्तरीय फुटबल प्रतियोगिता युइएफए युरोपा लिगको उपाधि जित्न सफल भएको छ।   यसले सन् २०१०, सन् २०१२ र सन् २०१८ मा युइएफए सुपर कप जितेको थियो भने यसले सन् १९७४ मा अन्तरमहादेशीय प्रतियोगिताको उपाधि पनि जितेको थियो।
क्लबको वर्तमान महिला महिला टोलीले हाल स्पेनी महिला फुटबलको प्रथम दर्जाको लिग प्रिमियरा दिभिसन फिमिनिनामा प्रतिस्पर्धा गर्दछ। क्लबको महिला टोली सबैभन्दा सफल टोलीहरू मध्ये एक हो। यसले उक्त प्रतियोगिता सन् १९८९–९० मा आत्लेतिको बिला दे माद्रिदको रूपमा जितेको थियो। उक्त टोलीले सन् २०१६–१७, सन् १०१७–१८, र सन् २०१८–१९ मा गरी चार पटक यस प्रतियोगिता जित्न सफल भएको थियो भने यसले सन् २०१५–१६ संस्करणको कोपा दे ला रेइना दे फुतबलको उपाधि पनि जितेको थियो।
सुन्दरवन
सुन्दरवन वा सुन्दोरबोन भारत तथा बङ्गलादेशमा अवस्थित विश्वको सबैभन्दा ठूलो मुखद्वीप हो। यहाँको नरभक्षी पाटे बाघको कारण यो क्षेत्र विश्व भरीमा प्रसिद्ध छ।
एट्लेटिको म्याड्रिड
सामाजिक स्तरमा, योसँग हाल १,२०,००० भन्दा बढी सदस्यहरू रहेका छन्। जुन २०१४ को एक सर्वेक्षण अनुसार प्रशंसक स्तरमा, यो स्पेनका धेरै समर्थकहरू सहित तेस्रो फुटबल क्लब हो। खेलकुद तहमा यो युरोपको पहिलो समूहमा सूचीबद्ध छ। १८ मार्च २०२० को युइएफए गुणाङ्कहरूको वर्गीकरणमा यो दोस्रो स्थानमा रहेको छ। आर्थिक हिसाबले यो युरोपेली क्लबहरूको सूचीमा १३औँ औँ स्थानमा रहेको छ र प्रति संस्करण यसले ३० करोड ४४ लाख ४ हजार युरो कमाउँदछ।
सुन्दरवन
चित्रदीर्घा
सुन्दरवनको केही चित्रहरु यस प्रकार छन् :-
छद्मयुद्ध
दुई देश वा समूह बिचको यस्तो सङ्घर्षलाई छद्मयुद्ध (proxy war/प्रोक्सी वार) भनिन्छ जुनमा ती कुनै पक्ष सिधा अर्को पक्षसँग सङ्घर्ष गर्दैन तर अर्को तेश्रो शक्ति को उपयोग गरेर दोश्रो पक्षलाई हानी पुर्याउछ। द्वितीय विश्वयुद्ध पश्चात विश्वमा छद्मयुद्ध निकै साधारण बन्यो। यति मात्र होइन, २० औँ  शताब्दीको उत्तरार्धको अधिकांश संघर्ष, छद्म युद्ध नै थिए।
सुखीपुर नगरपालिका
सुखिपुर नगरपालिका नेपालको सगरमाथा अञ्चलको सिराहा जिल्लामा पर्दछ। स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा सिराहा जिल्लामा मोहनपुर कमलपुर, विधानगर, कुशाह लक्षिमिनीया, कविलासी, सिलोर्वा पछवारी, बेल्ही र सुखिपुर यी ७ गाउँ विकास समितिहरूलाई समेटेर सुखिपुर नगरपालिका घोषणा गरिएको हो। सुखिपुर नगरपालिकाको केन्द्र सुखिपुर बजारमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।
मध्यपुर थिमी नगरपालिका
मध्यपुर थिमी नेपालको बागमती प्रदेशमा पर्ने भक्तपुर जिल्लाको एक नगरपालिका हो। काठमाडौँ उपत्यकाको भक्तपुर जिल्लामा रहेका तत्कालिन बोडे, नगदेश, चपाचो, बालकुमारी र लोकन्थली गाउँ विकास समिति मिलाएर वि.सं. २०५३ चैत्र १४ गते यो नगरपालिकाको गठन गरिएको थियो। १७ वटा वडामा विभाजित यो नगरपालिकालाई देशमा सङ्घीय शासन व्यवस्था लागू भएपछि वि.सं. २०७३ फाल्गुन २२ गते नेपाल सरकार मन्त्रिपरिषदको निर्णय र वि.सं. २०७३ फाल्गुन २७ गते नेपाल राजपत्रमा प्रकाशित सूचना बमोजिम यो नगरपालिकालाई ९ वटा वडामा सीमित गरिएको हो। यस नगरको पूर्वमा भक्तपुर र चाँगुनारायण नगरपालिका, पश्चिममा काठमाडौँ महानगरपालिकाको सिनामङ्गल, उत्तरमा कागेश्वरी मनोहरा नगरपालिका र दक्षिणमा सूर्यविनायक नगरपालिका र महालक्ष्मी नगरपालिका पर्दछन्।
भूगोल
विश्व मानचित्रमा यो नगरपालिका २७ डिग्री ४०’ देखि २७ डिग्री ४२’ उत्तरी अक्षांशसम्म र ८१ डिग्री २२’३०” पूर्व देखि ८५ डिग्री २५’०” देशान्तरसम्म फैलिएर रहेको छ। कुल ११.४७ वर्ग किलोमिटर क्षेत्रफल रहेको यो नगर समुद्री सतहबाट १,३२६ मिटरको उचाइमा अवस्थित छ। यस नगरपालिकाले जिल्लाको कूल भूभागको (११९ वर्ग किलोमिटर) ९.६ प्रतिशत भूभाग ओगटेको छ। यो सहर ऐतिहासिक, कला, संस्कृति र शिल्पकारिताका कारण विश्वप्रसिद्ध छ। समशितोष्ण हावापानी भएको यस नगरपालिकामा औसत तापक्रम न्यूनतम १ डिग्री सेल्सियस देखि ३५ डिग्री सेल्सियससम्म पुग्ने गर्दछ। नगरपालिका क्षेत्रमा औसत वर्षा १२३.१ मिलिमिटर सम्म हुने गर्दछ।
पेशा
यहाँका अधिकांश जनता कृषि पेशामा संलग्न छन्। यहाँ मौसम अनुसारका हरियो तरकारी र धानबालीका लहलहाउँदा बालाहरूले यहाँको सौन्दर्यमा रौनक त थपिरहेकै हुन्छ, ठाउँ ठाउँमा सुकाउन राखिएका विभिन्न आकार प्रकारका माटाका भाँडाकुँडाहरूले पनि आगन्तुकहरूलाई छुट्टै आनन्द दिइरहेको हुन्छ।
जनसङ्ख्या
वि.सं. २०६८ सालको जनगणना अनुसार यस नगरपालिका क्षेत्रमा ४०,३१३ महिला र ४२,७२३ पुरुष गरि कुल जनसङ्ख्या ८३,०३६ रहेको छ।
नदीनाला
मध्यपुर थिमी नगरपालिकामा बग्ने मुख्य नदीहरूमा मनोहरा र हनुमन्ते छन्। यी नदीहरूको बहाव वर्षा याममा मात्र बढी हुने र अन्य समयमा पानीको मात्रा ज्यादै कम हुने गर्दछ। मनोहरा नदी मणिचुडबाट निस्केर शालीनदी हुँदै काठमाडौँ जिल्ला र भक्तपुर जिल्लाको सिमाना हुँदै बग्ने गर्दछ। यो मध्यपुर थिमी नगरपालिकाको उत्तर पश्चिम सिमाना भएर बग्दछ। यो नदीमा हनुमन्ते खोला मिसिएपछि बागमती नदीमा मिसिन्छ। यसले काठमाडौँ, भक्तपुर र मध्यपुर थिमी नगरपालिका क्षेत्रमा सिँचाइ सुविधा पुगाउनुका साथै जल प्रवाह गर्दछ। हनुमन्ते नदी महादेव पोखरी डाँडावाट बगेर नगरकोट डाँडा र वागेश्वरी डाँडाको मध्य भागबाट पश्चिमतर्फ बग्दै भक्तपुरको दक्षिणी भाग हुँदै मध्यपुर थिमी नगरपालिकाको दक्षिणी सिमाना भएर बग्ने गर्दछ।